CELEX: E2004J0004
Language: sk
Date: 2005-02-25 00:00:00
Title: Rozsudok Súdneho dvora z  25. februára 2005  v prípade E-4/04 Pedicel AS a Sosial- og helsedirektoratet (Riaditeľstvo pre zdravotníctvo a sociálne veci)  (Voľný pohyb tovarov a služieb – Zákaz reklamy na alkohol – Obchod s vínom – Články 8 ods. 3 a 18 Dohody o EHP –  Iné technické prekážky obchodu  – Reklama na víno – Obmedzenie – Ochrana zdravia verejnosti – Zásada proporcionality – Uplatniteľnosť zásady prevencie)

23.2.2006   
            
            
               SK
            
            
               Úradný vestník Európskej únie
            
            
               C 45/13
            
         
      ROZSUDOK SÚDNEHO DVORA
   
   z 25. februára 2005
   v prípade E-4/04 Pedicel AS a Sosial- og helsedirektoratet (Riaditeľstvo pre zdravotníctvo a sociálne veci)
   
      (Voľný pohyb tovarov a služieb – Zákaz reklamy na alkohol – Obchod s vínom – Články 8 ods. 3 a 18 Dohody o EHP – „Iné technické prekážky obchodu“ – Reklama na víno – Obmedzenie – Ochrana zdravia verejnosti – Zásada proporcionality – Uplatniteľnosť zásady prevencie)
   
   (2006/C 45/09)
   V prípade E-4/04 medzi Pedicel AS a Sosial- og helsedirektoratet – ŽIADOSTI o výklad pravidiel voľného pohybu tovarov a služieb v rámci EHP na Súdny dvor EZVO podanej Markedsrådet (rada pre trh), súdny dvor v zložení Carl Baudenbacher, predseda a sudca – spravodajca, Per Tresselt a Thorgeir Örlygsson, sudcovia, vyniesol 25. januára 2005 rozsudok, ktorého podstatná časť znie takto:
   
               1a.
            
            
               Článok 11 Dohody o EHP sa má vykladať tak, že sa nevzťahuje na obchod s vínom.
            
         
               1b.
            
            
               Článok 36 Dohody o EHP sa má vykladať tak, že sa v prípade, ako je ten, ktorý je predmetom konania, nevzťahuje na reklamné služby súvisiace s vínom.
            
         
               2.
            
            
               Všeobecný zákaz reklamy na alkoholické nápoje, ako napr. zákaz stanovený v článku 9 ods. 2 nórskeho zákona o alkohole, je opatrením, ktoré má rovnaký účinok na kvantitatívne obmedzenie dovozu v zmysle článku 11 Dohody o EHP a na obmedzenie v zmysle článku 36 Dohody o EHP, pokiaľ ide o alkoholické nápoje patriace do pôsobnosti Dohody o EHP.
            
         
               3.
            
            
               Takýto zákaz môže byť odovôdnený potrebou chrániť zdravie verejnosti, pokiaľ však nie je evidentné, že za zákonných a objektívnych okolností, ktoré sú charakteristické pre situáciu v príslušných zmluvných stranách EHP, sa ochrana zdravia verejnosti pred škodlivými účinkami alkoholu môže zabezpečiť opatreniami, ktoré majú menší vplyv na obchod vo vnútri EHP. V situácii, aká sa teraz rieši, sa zásada prevencie, ktorú uznáva Súdny dvor EZVO, neuplatňuje.